Admiral flote
Admiral flote je često najviši čin u ratnim mornaricama širom svijeta. Admiral flote je ekvivalentan činu OF-10 prema NATO standardima, tj. činu sa pet zvjezdica. Niži čin od Admirala flote je admiral. Kroz historiju ovaj čin je dodjeljivan vrlo rijetko, često tokom rata zapovjedniku kompletne ratne mornarice neke države. Prvi put čin je ustanovljen u srednjem vijeku kada je dodjeljivan plemićima koje bi kralj odabrao da u okviru neke ratne kampanje okupe ili zapovijedaju flotom.